السلام عليكم اليوم راح اسولفلكم الخربطه الي صارت خلال الايام الماضيه اكو فد موضف حمار بالشركه الي مسويه الكنسومر ريبورت غلطان باخر رقم من ارقام السوشيل مالتي وهذا سبب المشكله الي وكعنا بيهه ومن اني دزيت الاثباتات للاج ار , اثاري الخاتون ما فاتحه الاتاجمنتات الي اني دازهه قبل اسبوع واسبوعين البارحه اتصلت بالسوشيل وما وصلت لنتيجه لان اهل السوشيل رفضوا يحجون وياها بدالي وبعدين طلبت مني اي اثبات من السوشيل كولتلها انه اني داز الاثباتات صار طعش تالاف سنه كالتلي انه هيه ما مستلمتهن فسويتلها ايميل البارحه وبيه البرنت اوت مال السوشل (( احزروا اشصار ))؟؟ كالتلي ها اي هذا صحيح بس اكو رقم غلط الي هو اخر رقم كلتلها انه ماكو غلط والرقم صحيح ومطابق للسوشل مالتي . ودزتلي نسخه ثانيه من اوراق التعيين والي لازم تتصدق من كاتب عدل وانشوف الي راح ايصير وراح اوافيكم بالنتائج لاحقا
الاخوان الاعزاء ... الاخ العزيز ابو عبد الله ... الله يساعدك على المشاكل ... لكن الحياه اذا ما بيهه مشاكل هم ما تنراد ... يعني هاي الاشياء تسويلك شويه اكشن بحياتك ههههههههههههههههه .... احسن حل حسب اعتقادي (و لو اني اعتقد انو انت كلشي سويت بس ميخالف هم الواحد يحجيهه) انو تروح للاتش ار مانجر مال شركتكم و تكولهم هجي و هيجي عندي مشكله و تسالهم اذا همه مقدمين اسمك للسوشيال ... او تروح للقسم القانوني و تكولهم انو هاي الحاله وصلتك و انت تريد تعرف السبب و تريد تعرف الحل ... و بين الحجي دعبللهم انو هاي ممكن ان يكون بيهه عواقب قانونيه على الشركه بس لا تكلهم انو انت تريد ان ترفع عليهم قضيه ... بس كلهم انو انت استشاريت محامي بخصوص هاي الشغله ... همه اذ بيهه اي شي قانوني او معنوي ممكن ان ياثر عليهم راح يهتمون بالشغله ... بس اذا حسو انو الشغله هيه بس عليك و بس انت راح تتاثر بيهه و همه يطلعون منهه مثل الشعرة من العجين فمراح تشوف احد يهتم (هذا تره طبعهم بالشغل و اكيد انت تعرفه) ... على كل انت دائما روح و راجعهم و دائما من يكولولك فد شي .. و عاده يكولوه شفهي حتى لا تلزمه عليهم ... وره ما ترجع لمكتبك اكتبه بايميل و دزه الهم و كلهم اني هيجي اللي افتهمته منكم فهل هذا صحيح لو غلط ... اكيد همه راح يخابروك حتى يحجون وياك بس هم ما راح ينطوك شي مكتوب ... مع ذلك هاي الاشياء دائما انت وثقهه بايميلات و تواريخ ... و دائما لح عليهم و يوميه اسالهم بايميل شنو صار من شغلتك ... بس اني اكولك ... همه الشركات الكبار دائما همه اللي يطلعون على حق بالاخير و احنه الصغار اغلب الاحيان اللي ناكلهه ... هاي دا احجيلك عن تجربه خاصه اني صارت ويايه ... و هم حاولت كل اللي كلتلك عليه ... بس بعدين شافولهم دربونه و فاتو بيهه و سدوهه بوجهي ... على كل ... انت دائما لح عليهم لان همه همينه يحترمون اللي ما يتنازل عن حقه ... و بالاخير انت ما عندك شي تخسره ... و الله كريم و ان شاء الله تنحل شغلتك على خير ... اخوك مازولا
بالتاكيد اني سويت هيج اخي مازولا والمحامي حجى وياهم مباشره والكفيل مالتي هم حجى وياهم والمنظمه مالتي حجت وياهم على الواهس وما خفي كان اعظم
اخويه الغالي ماجلان اولا اني ما ناسيك ولا ناسي اي واحد الشغله وا مبيهه انه انتوا ابد ما تتصلون بيه رغم انه اني عللى طول اتصل واحب اتواصل وياكم ثانيا موضوع اليدنتتي ثفت الي انت تحجي عنه اعرفه واعرف تفاصيله والكريدت ريبورت الي مشكلتي وياه مو نفس الكردت ريبورت الي انت تحجي عنه اني اتعامل ويا ولس فاركو والكلام مالتك صحيح وعندي هاي الخدمه بس الشي الي انت تكوله ماله علاقه بشغلتي حاول ترجع للبوست الاول مالتي واتشوف الي اني كاتبه (( كنسومر كردت ريبورت)) واهنا بدت المشكله والسبب انه هذا التقرير مو تقرير على الحسابات المصرفيه - الكردت ريبورت العادي
ولكن المشاركه منك فقط تبعث السرور بالقلب الف شكر عمي
والله ياعمي ابو عبد الله اني من يمي مكمت اعرف راسي من رجلي واجاني مغص وراسي كام يوجعني بس رغم ذلك كله اني متاكد من حقيقة وحدة انه ربك اكبر من كلشي ومادام انت طيب مراح تحصل غير الطيب وبصراحة مخايف عليك لان ثقتي رب العالمين ساندك ومادام انت مومن هاي اهم شي " ان تنصروا الله ينصركم " وان شاء الله تنحل بسرعة وتبشرنا تكوللنا انه انفضت وكلشي رجع طبيعي يارب يفرجهة عليك
سلام طبعا هاي التجربه هي بحد ذاتهه امتحان لاي عراقي جديد بامريكا ومهم جدا ان اسولفلكم عليهه حتى لا تنصدمون من تصير عدكم الموضوع معقد بس راح اختصره واوضحه قدر المستطاع ... جماعتي يعرفون انه اني اشتغل بشركه ترجمه ماخذه 80 % من شغل الترجمه بالعالم (( يعني شركه جبيره كلش ))واني بالنسبه الهم مجرد موضف لا ازيد ولا انقص وما عدهم اي مانع يصرفوني من العمل وبدون مبررات وهذا الشي مكتوب بالعقد اكو شركه لوجستيه متوليه الرواتب والاجازات والمعاملات المصرفيه والتعيين والفصل - شركه مستقله - متعاقده ويا شركتنا الاصليه لهذا الغرض, هذولي خسروا العقد مالهم ويا الشركه الام الي راح اسميهه ل ل س , خابرو علينا وكالو راح يتصلون بيكم شركه جديده علمود يسوون تعيين جديد - يابه اوكي احنا ما عدنا شي ينظم - كالونا الشركه الجديده من اتصلوا بينا انه اكو فد شي اسمه (( كنسومر كردت ريبورت)) واهنا بدت المشكله والسبب انه هذا التقرير مو تقرير على الحسابات المصرفيه - الكردت ريبورت العادي. لا هذا تجييك على الموضف من الناحيه الجنائيه و دخوله القانوني للبلد و الحسابات والمعاملات المصرفيه و الممتلكات الغير مدفوعه الضرائب بالاضافه الى تاكيد الوثائق الرسميه المقدمه من قبل الموضف لقبوله في اي عمل ! خوش عمي - لهنا هم ماكو مشكله
الشركه الي تسوي هاي التقارير اسمهه (( هاير رايت)) وهي شركه معروفه بهذا المجال والتخصص - يعني شغلتهم هجمان بيوت العالم فقط-
اجتني ايميلات منهم اتكولي انه السوشيل سيكيورتي نمبر مالتك غير صادر من الحكومه الامريكيه اعتمادا على الكنسومر ريبورت الي احنا سويناه
اني سويت الحل المنطقي الي يكول - اروح للسوشيل واكللهم بهذا الشي - رحت حجيتلهم الفلم كالولي انمت شكد صارلك وياهم - كلت سنه - كالو وهسه يله اتذكروا ؟؟ عموما ابو السوشل الرجال انطاني صحه صدور واخذته ودزيته للشركه مالتي الي هيه ل ل س - دزوا الشركه لجماعه هاير رايتس - احزروا اشصار ؟؟ هم رجعت نفس النتيجه . اتخبلت وكلت هاي الشغله يرادلهه واحد عنده كلبب ما مدشن . رحت للسوشل مره لاخ وانطاني نسخه الولد من الداتا بيس مال الكمبيوتر مالته وبيهه اسمي والسوشل واسم الموضف وتوقيعه وخابرهم لهاير رايت كالهم انه السوشيل صحيح وما بيه شي ! دزيت الورقه مره لاخ , هم اجاني نفس الجواب . وهسه صارلي فتره دا احاول اطلع من هاي الطلابه الي لا عالبال ولا عالخاطر ولا اجتي ابال احد ولحد الان ما محلوله بشكل رسمي .
خلي في بالكم انه اعتمادا على هذا التقرير - الشركه لازم لازم تفصلني لان اكو قانون تشريعي فدرالي اسمه Federal Fair Credit Reporting Act هذا القانون يلزم الشركات بعدم تعيين اي شخص داخل بصوره غير قانونيه او اوراقه تعد غير صحيحه . فالشركه مالتي لحد الان ما مسوين اي خطا ومراح اكدر ارفع عليهم دعوه بالمحاكم المدنيه لان تعتبر ملزمه بالقانون وحتى لو اني اوراقي صحيحه فالريبورت ديكول غير شي عندي نقطه وحده ممكن ابهذلهم بيهه وهاي على كلام المحامي الي حجيت وياه اكو شركات هيه تدفع الضريبه مالتك مال السوشل الي اكدر اسويه انه احصل على ما يسمى - ايرننغ ريبورت - Earning Report من مكتب السوشيل - هذا اذا الشركه دافه فلوسي مال التقاعد للسوشيل فمعناها انه السوشيل صحيح واني فقدت وضيفتي بلايا حق واذا ما دافعين الفلوس للسوشيل فمعناها هم مسوين جريمه فدراليه(( لان موضفيني بدون سوشيل)) وبايكين فلوسي لان هم ديستقطعون الضريبه مال السوشيل المشكله هسه انه الريبورت مال 2010 لحد الان الشركه ما مجهزته لمكتب السوشيل وما ناشره رواتب الموضفين لحد الان عند الحكومه - وعدهم مجال من بدايه شهر الواحد 2011 الى نهايه شهر كانون الاول 2011 انتبهوا يعني اذا الشركه ما دازه التقارير مالتهه لمكتب السوشيل ممكن اضل سنه كامله دا انتضر ورقه زغيره وانتوا تعرفون انه السنه بلاي شغل ازعاج مو طبيعي .
ادري الموضوع طويل بس تفاصيله جدا مهمه الكم باعتبار احنا دنبدي حياتنا اهنا وصدكوني هاي الشغله مو سهله مثل ما تتصورون لان هذا الريبوت ممكن ايدمر حياتك بامريكا ببساطه لذلك حبيت انوهلكم عن هذا الموضوع و خلي ابالكم ماكو حجه اذا ما خليته على باب المقترحات ويا الشركه ولكن للاسف بدون فائده
الي عنده سؤال او صارت الشغله هوسه عليه خلي يسالني واجاوبكم بكل ممنونيه
شكرا اخواني على المشاعر النبيله ابو عبد الله حاليا واكع بشده بس الله يعرف خبرهه اريد دعائكم ويانه وفايلون الف شكر على كلماتك الطيبه عمي تره لو انت مو خوش ادمي الله ما يسهل امرك بس انت واهلك درر والله سهل امرك اليوم وباجر والى الابد ان شاء الله موفقين اغاتي ولا تنسونا بالدعاء
مشكورة أخت لولا على هاي الكلمات وحياك أخويه أبو دينا بأي وقت والمعروف عن أبو عبد الله ميقصر ويه الناس لأن آني أعرفه زين لأن آني جيرانه وحياه الله بس هوه هسه راح يدووخ ميعرف منو آني بالضبط هههههه. وآني هم أخوك شتحتاج شي دزلي على الخاص. والله يديم المعروف والمحبة.
اعرفك واعرف اخبارك كليته واخ عزيز ومبروك على شغلك الجديد
اخي ابو عبد اللة اشكرك على التوضيح بس ممكن اعرف اذا واحد حاصل على الكرين كارت و صارلة من وصل لامريكا فد سنتين انا اقصد مو اول مايوصل اريد يفتح شغل خاص مثل ماكولون اول مايشطح ينطح يكدر يبدي بعمل حر اكون عائلي مثلا هو و زوجتة او اولادة بدون عمال و رواتب مثل كوفي شوب او مطعم مكسيكي او مطعم تيك اوي شاورمة و هامبيركر او محل بيع زهور و شنو المبالغ الي يحتاجة كمعدل بالبداية و يكد احصل على قرض انا اسئل هذا اخي لان اسمعة من ناس اقارب الي بامريكا بسنتياكو فتحو محل بيتزري و اللة وفقهم و العائلة كلة تشتغل بي طبعا مو اول ماوصلو لا بعد فترة مثل ماكتلك اخي
اغاتي الفاضل اهم شي بالمطعم الموقع واهم من الموقع الايجار مال المطعم اي مشروع اتريد انت اتسويه اكو بزنس كونسلتنت باي ولايه موجودين يفهمك على المشروع افضل من اي شخص اخر يعني هذا المستشار الي احجيلك عليه ممكن يوفرلك هوايه امور اهمهه الوقت الي راح يضيع بالمعاملات مال التراخيص عموما المطعم مشروع جدا ناجح وراس المال مالته لا يتجاوز ال 75 الف دولار للاثاث و من 20 الى 100 الف مواد المطبخ واكيد اكيد لازم تفكر بالموقع وطبعا هاي الاسعار مال هيوستن اذا غير ولايه فما اعرف لان اللضريبه اهنا تختلف من السما للكاع
نعم بس اوراق التحويل واذا بنك فجيب كشف الحسابات الي بيهه هاي التحاويل الماليه واعتقد ابو الاج ار بلوك (( المحاسب عنده هاي الفورمات )) يعني مو صعب الحصول عليهه عموما مثل ما كتلك اهم شي وصولات التحويل او البنك ستيتمنت الي تنذكر بيهه التحويلات واكيد رقم الحساب والراوتك نمبر
نصيحتي بعد هذا اللي شفتة هنا بامريكا اانه الشخص في العراق الذي لديه راتب جيد +وظيفة مستقرة خلي يحذف من دماغة فكرة السفر ماكو داعي مضيعة العمر هنا بامريكا بدون عمل
اتحدى اي شخص اجى الى امريكا ولكة شغل الليناسبة خلال سنة..اريد واحد يكلي اني دشتغل شغرة زينة؟
القناعة كنز لايفنى
هذيج النوبه كتبتلك انه اني شغلي زين والحمد لله وكتلك اني مشتغل باختصاصي وانت ولا يمك اتريد اتشوف الي اتشوفه بكيفك الناس الي اهنا كليتهه دا تشتغل واني اتعهدلك وامام الكل انت اذا تحجي انكليزي تعال لهيوستن واذا ما اشغلك خلال شهر انطيك كل مصاريف انتقالك وفوكاها بوسه واعتذار عالعام
تم فتح حساب جاري ببنك امريكا BANK OF AMERICA قبل شهر ، علما بأني ذهبت الى هناك كسائح .
المستندات المطلوبة : 1. جواز السفر الاصلي 2. عنوان السكن
لاستخراج SCURE CRIEDET CARD 1. نفس المستندات المطلوبة اعلاه
تم استلام بطاقة الخصم المباشر DEIBET CARD مباشرة من موظف البنك ( تعمل البطاقة المؤقتة لمدة شهر) وكذلك عدد (3) شيكات وتم استلام البطاقة الدائمة بعد ثلاثة ايام بواسطة البريد تم استلام دفاتر الشبكات بواسطة البريد بعد اسبوع
ارجو ان تكون المعلومات مفيدة
ايام زمان
كلام صحيح ممكن تاخر البطاقه الدائمه بالبريد الى حد اسبوعين عمل
اااخ هم جنت مثلك اخوية بغدادي .. نسبة الامريكان السود بامريكا 12 بالمية يمكن 11 بالمية من عدهم بالمنطقة الي اني بيها ( نيويورك ) وقبل جنت بغير ولاية كلها مكسيكان اكول يوم عيد يوم الي اخلص منكم بس من شفة الافريقان الاماركة وكعدنا بنصهم كمت كل ما اشوف مكسيكي اجلب بيه واكوله امانة اعتذاري يوصل لكل مواطني المكسيك .. الله كريم تخلص وتصير سوالف
مع الاعتذار الشديد لصاحبة الموضوع لان شوية طلعنا عن المسار
هههههههههههههههههههههههه والله احلى تعليق بالموضوع
هذا الموضوع قديم لذلك اريد اصلح بيه بعض الاشياء الاسهل للعراقيين من يروحون يفتحون حساب بالمصرف يرحون لفرع من اي مصرف (( اي واحد ما بيه مشكله)) تاخذون وياكم هويه الولايه او اجازه السياقه السوشيل اي هويه اخرى حتى لو كانت جواز (( لان المصارف حاليا تطلب هويتين بيهه صوره )) تاخذ وياك مبلغ للايداع لا يقل عن 25 اذا تفتح حساب واحد و 50 دولار اذا حسابين وباقي المعامله راح تم وانت كاعد بالمصرف من قبل المصرفي الي يقابلك وما تطول اكثر من نص ساعه تستلم الكارد الاكتروني وتتوكل على الله خلص
اني اتفق ويا انجي ببعض الاعمال والي تكون مقتصره على ولايه مشكن لان بيهه عراقيين وصارلهم هوايه ساكنين اهناك ومره اخرى حصرا في مشكن مو كل الولايات انشاء واعمار مهندسون ومقاولون اسواق البضاعة والاطعمة العربية استيراد وتصدير بيوت للبيع او الشراء عقار محاسبون قانونيون هاي الاعمال يرادلهه اما شهاده او كومه فلوس ومره لاخ انت كلاجئ جديد صعب جدا تشتغل بهاي الاعمال لان ما عندك لا خبره ولا لايسنس عموما اذا تريد اشرحلك الاعمال البقيه الي كالتها انجي ممكن ابينلك المشكله بحجيهه وين !
شنو اخوان ماكو احد عندة معلومة او تجربة خاصة او لاحد معارفة خاصة اذكر بالخصوص ابو عبداللة عكعك سرى ماجلان ابو الفوارس و اكو اهواية اخوان و خوات ما تحضرني اسمائهم و انجي هم اذا عندج معلومات اخرى و اشكرك مقدما
اخي اني اخاف احجي واطلع مو خوش ادمي
عموما النصيحه الي اجتك من انجي مو صحيحه لان لو هذا الحال موجود وبهاي السهوله كان العراقيين الي بامريكا مو هذا حالهم اخي الاعمال الحره 1. يحتاجلها موافقات البلديه من المدينه الي ساكن بيهه 2. لازم واهم شي يكون عندك ترخيص بالعمل الي راح تقوم بيه (( يعني لايسنس امريكي او شهاده خبره بالعمل وتكون معترف بيهه امريكيا وهاي ماموجوده )) 3. لازم راس المال يكون موجود بامريكا وهو مبلغ مو بسيط لان اي عمل حر يحتاج راس مال والخبره غير كافيه وانت اذا راح تحصل موافقه من الحكومه مراح يسالوك السؤال المنطقي جدا وهو (( منينلك هاي الفلوس وانت لاجئ وتاخذ من الحكومه مساعدات وراح تدخل بايراد ومصرف ويا الحكومه الفدراليه )) 4. ضرايب العمل الحر مو سهله ولا قليله 5. اي عمل حر راح يكون مخاطره لان انت خبرتك بامريكا قليله جدا مقارنه باصحاب المهن الموجودين (( المنافسه راح تكون صعبه جدا)) 6. اي عمل راح يحتاج عمال (( متكلي اذا انت ستوك مشتغل منين راح اتجيب عمال وتنطيهم راتب وانت ستوك مبلش ؟؟ لا وفوكاها لازم تنطيهم راتب وعلى اقل تقدير الاجر الادنى
اخي كلام بغداد يو اس صحيح 6 اشهر من تاريخ دخولك لامريكا وبعدها تستمر الى حين سداد الدين الي اريد اوضحه وهيه نقطه مهمه جدا هذا قرض حكومي عن طريق كنائس اهليه (( المساله شرحهه يطول فاخذه مثل ما هيه )) قرض حكومي تسديد القرض راح يكون اقساط التسديد راح يكون بدايه بناء الكردت الخاص للفرد التاخير بالسداد راح يأثر سلبا بالكردت اهم شي يكون الدفع بالقيمه المطلوبه او اكثر بقليل ((يعني اذا رادو 20 لا تنطي 15 انطي 25 )) اذا تنطي اقل راح يكون الكردت ضعيف واذا زياده راح تبني نقاط اسرع واقوى
-- هل يؤثر على سفرته بشكل أو بأخر خصوصا ان الموضوع سيتم وهو قد أكمل كل المقابلات والاجراءات أي بمعنى اخر محد راح يعرف بالموضوع أقصد ( iom ) .. ؟؟
اذا ما حجا ويا هم عن الزواج ابد ما ياثر عليه ولا باي شي
2 -- ما هو موقفه بالمستقبل وهو بأمريكا اذا راد هو أو هي ( الزوجة الثانية ) أن تلحق به ؟؟ علما بأنها يمكنها الحصول على الفيزة لامريكا في أي وقت بشكل عادي كما قلت لانها من جنسية عربية سهل عليهم دخول أمريكا او اوربا بشكل رسمي وطبيعي ( للسياحة أو الدراسة ... ألخ ) ..
اذا عدها فيزا ممكن تدخل (( ماكو مشكله)) بس المشكله متكدر هيه (( الزجه الثانيه )) ان تقدم معامله لم شمل او حتى طلب فيزا باسم زوجهه . وراح اشرحلك السبب بالسؤال الثالث
3 -- كيف سيكون موقفهم القانوني بأمريكا ؟وهل من الممكن أن يعيشون عادي ومحد يعرف أنهم متزوجين رسمي ؟؟؟ الموقف القانوني صعب جدا لان امريكا ما تسمح بتعدد الزوجات وان كطان الفرد حر باختيار الدين الي يسمح بالتعدديه وراح تترتب عليه عواقب قانونيه (( غرامات وطلاق لاحد الزوجات وسجن للزوجد يتراوح بين 3 الى 12 سنه وحسب الولايه )) ممكن يخفون الامر طبعا ومحد يعرف بانه متزوجين بس اذا الزوجه الثانيه باقل مشكله وكالت فهاي النهايه لصاحبك والله يجفينا الشر اجمعين
سؤال جدا منطقي اني لو بداله اسوي نفس الشي الي انت دتكول عليه بس تبقه نقطه وحده مراح يسالوا اشلون وصلت اوربا بدون فيزا او حتى مع الفيزا ؟ لان الدول الاوربيه بيهه دول مانحه للجوء عن طريق الاي او ام ومن حقه ان يطلب اللجوء بيها متاكد 100 بالميه من انكلترا بس ما عندي علم باقي الدول
ماجلان اخر اتصال بالمنتدى في 26 اغسطس 2010 واخر دخول بعدها 5 ديسمبر 2010 ومباشرة على هذا الموضوع المدرس والي هو غسان سابقا اخر اتصال بالمنتدى في7نوفمبر 2010 ودخل بتاريخ 5 ديسمبر 2010 ومباشرة على هذا الموضوع شو اخر اتصال في المنتدى كان 4 ابريل 2010 ودخول جديد بتاريخ 5 ديسمبر 2010 ومباشرة على هذا الموضوع فنجنزو اخر اتصال في المنتدى يوم 30 نوفمبر 2010 واخر دخول يوم 5 ديسمبر 2010 ومباشرة على هذا الموضوع ابو عبد الله التكساسي اخر اتصال بالمنتدى من 3 ديسمبر 2010 ودخل بتاريخ 5 ديسمبر 2010 ومباشرة على هذا الموضوع
طبعا الي يحب يشوف موجوده باخر رسائل للعضو وراح تشوفون كلامي صح لو لا يعني ما اعرف هل الصدفة جمعت هذه العمالقة كولها بوقت واحد وشنو المناسبة والله تغيير اداري ؟ قبل ساعات الاخت سرى تعاندني تكولي من نريد ننزل موضوع عالعام ما نشتغل بالخاص ورسائل واعضاء اخرين يكولون ما مسوين اي مؤامره ضد اي شخص كان طيب شنو تفسرون هاي المسالة الدخول من اعضاء قبل 3 ايام وشهر وواحد اربعه شهور والاخير من 7 شهور يا اخي لو كان قلبكم على العوائل كان ما تركتوا المنتدى نهائيا وحتى لو سجل حضورك برد واحد باليوم كان ساعدت بيه شخص واحد او عائله واحده ؟ انت صحيح غير ملزم بالدخول الى المنتدى كل يوم لكن الا ترى فترة شهر او اكثر كثيرة واذا كنت غير ملزم لماذا عملتوا انفسكم من القدامى ونحن نسكت يعني هي بالقدم مو لو اني سجلت قبلك وانته قبلي يا اخي الموضوع كوله ما اعرف شنو اكولك مع احترامي لعلاوي استعجل بالموضوع كولش المفروض يرسل رساله الى الادارة العليا للمنتدى ويسجل بيه اسماء الاشخاص الي عدهم اعتراض على اداري معين وتنتهي المسالة ما توصل لهاي الدرجة ناس تبقى تكره ناس وناس تحقد على ناس من وره ردود وما تحتاج واحد يكول راح اشوي وحاسبات وقديم وجديد وبرشلونه وغير امور كثيرة شنو هذا الحجي اذا كنت تنتقص من صاحب الرد المقابل احترم اقلها صاحب الموضوع ولا ترد عليه اتركه لوحده واحب اكول شئ مرة ثانية اي واحد يكول قديم وجديد خل ينتبه رجاء وكلنا قدامى هنا مو جدد وقبل لا تجون انت اني موجود بهذا المنتدى من سنة 2006 بس الظروف تركناه وبقينه نفوت زوار احسن ما نوكع بهيج متاهات مع اخوانه الباقين فاترجاكم نزلوا موضوع ثاني مطالبة الادارة باختيار اعضاء اقل شئ فد 5 او اربعه لمساعدة الناس نضع في البداية وليس مساعدة انجي لانه انجي ليس ربها واحد وهي من الناس طبعا فالكل يساعد هنا ويبدي رايه لا غير
واخ علاوي يمكن هاي 3 مشاركة بالموضوع ما احب اشارك واخرج عن نطاق الموضوع حتى لا تصبح فوضى بعلامات تعجب وامور خارجة عن نطاق الموضوع وشكرا الكم وبدون ضغائن اترجاكم واي واحد عنده رد على ردي بس بحدود المعقول والكلام الي بعيد عن التجريح
زين اني اصلا صارلي يةومين مداخل مو سنتين على الاقل من ادخل مو اجوبتي للعالم 77777777777777777777 88888888888 333333333333333
وللاطلاع اليكم تميز العضو نيرون يكتاباته الرائعه التي جعلت المنتدى اقوى ممن ما كان عليه قبل الجاهليه واليكم المقارنه
بابا لتصير زعطوط لان ايدي اتصير قويه على الكيبورد افتهم يا له تجي مو بس سوالف عود متعلملك حجاين وجاي تسولف
اخي ابو فابيان انت كلش عزيز عليه لذلك راح احجيلك علاعام من ورا انجيي واتفاقها ويا بعض الاداراببن سسوا موامره على تايكر وطلعوه وسووا حضر على بيرج وحذفوا كل مواضيعه وبعدين ستافروس شافها هالشكل كال خلي استر على روحي قبل لا يسوولي سالفه
لحد الان الرسائل عندي عالخاص (( استنسختهه قبل لا تنمسح مثل اخر مره من مسحوا صندوق الرساءل الخاصه مالتي )) وبعد ين ضليت افتر على جماعتي واحد واحد وهم يتذكرون هذا الشي زين
آني متأكد من تواجدج بالموضوع كزائرة .. يا ريت لو تنطين رأيج بالإقتراحات ... و تبقين أخت عزيزة
لا اخويه مو هيج هسه راحت تشتكي علينا يم جماعتها الي بالمنتدى وجم لوكي من هذولي الي اجوي اول البارحه وراح يخلون علينا حضر للمنتدى تعرف ليش ؟؟ لان هاي هيه الطرق الي تتبعهه اداره هاذا المنتدى الناتس كلوها من زمان هذا منتدانا وانتوا زوار لذلك الي ميعجبه خلي لا يدخل وبالفعل هم حقهم لان منتداهم ولكن الطامه الكبرى انه الناس مجلبه لان يسمعولهم كم حجايه بيهه خير يستفادون منهه
لان المنتدى خرب من ورا انجي والي يريد اثبتله كلامي خلي يتصل بيه على الخاص
واكول للجدد والعتك على حد سواء
اني هم فد يوم جنت اضن انجي ملاك وجنت على نيتي مثلكم ولكن الوقت فقط هو الكفيل بابداء الكاذب والمخادع والمستفيد من المنتدى وعلى حساب مصائر الناس اقراءوا رد ابو اندروا وافتهموا زين واتركوا العاطفه التعبانه والعنصريه الخايبه مال هاي ملاك وهاي مدري شنو
لو تفتهمون الحجي والوقائع كلهه لو تسكتون احسنلكم
بالمناسبه اني من احجي احجي بزود وما اخاف لا على مشاعر احد ولا يهمني اليزعل مني لان الله ويايه واهم شي عندي رضا الله مو رضا اعضاء عين كاوه
الف تحيه لركائز منتدى عين كاوه شبح بغداد فيني شو سرى ماجلان وغسان الاشقر والاخرين
ممنون اخت سرى عالموضوع وبارك الله بيج وحتى الاخوة الجدد يصير عدهم علم بهالموضوع.. بس هالسنة مو اكيدة العيد راح يصادف الجمعة.. يجوز السبت لان مفتي البيت الابيض كال لم تثبت رؤية النجمة بعد فيجوز العيد يروح للاحد هم مو السبت
بغدادي
كلي بغدادي يا نجمه منهن الشماليه لو الجنوبيه هههههههههههه
النصائح 1 حاول لا تاخذ شي مستعمل اذا كان فراش مصنوع من قطن لان الامراض اهنا غريبه عجيبه (( الجلد مو مشكله لان يتنضف 2 حاول جهد الامكان تبني كردت زين لان راح يخلي حياتك اسهل 3 حاول جهد الامكان تاخذ شهاده او على الاقل لايسنس والا راح تبقى طول عمرك فقير وتشتغل بالمنيمم ويج
التحذيرات 1 دير بالك من الطرق الملتويه بتحصيل اي شي حتى لو كانت مساعدات لان تبين عدهم اذا مو اليوم باجر 2 علطول احذر من مساله انك ممكن تفقد عملك باي لحضه وهاي امريكا و هذا الشي محد راح يساعدك بيه لازم يكون عندك ايجار مال 6 اشهر جوه ايدك 3 ابد لا تخلي الامور تطلع عن سيطرتك سواء بالبيت او بالعمل او بالتعامل مع الاخير 4 اهم شي طول خلك بكلشي لان سوالف الامريكان يرادلهه كلب ما مدشن
اخي ما اعرف ليش محد كالك بانه الماطو اهنا اغلى من السيارات المستعمله يعني الماطور الزين يوصل سعره اذا كان مستعمل على الاقل 5000 دولار وهذا دا احجي على الحجم المتوسط والسياره المستعمله ممكن تتحصل ب 2000 وقيس انت
اخي صاحب الموضوع كلامك بيه شويه اخطاء عن التامين لان المبالغ الي دتكول عليهه خياليه والشركات الي انت ذاكرهه هي الشركات الجبيره الي تامينها يكون من النوع الغالي هذا الحجي بهيوستن ما يمشي واذا تريد ممكن تدزلي ايميلك ادزلك اسم شركه التامين مالتي اتسوي يمهم اذا عمرك اثر من 45 سنه لايبلتي 38 دولار فقط ويمشي ومثل الورد والفول كفرج يكون تقريبا 70 بالشهر وهم مثل الورد
عمي ابو عبدالله مشكور على كلامك و نصايحك القيمة بس اني عندي شكم نقطة وكفت عدهه ببداية كلامك. انت تكول بانك بامريكا تعلمت ان تكون مثال للاخلاص بالعمل. زين شنو ما كنت تعرف هذا الشي من كنت بالعراق؟ زين انت وصلت لامريكا يله عرفت بان الرزق من الله مو من البشر؟
و شغلة اللغة فاكيد هي مهمة بس احنه مو نتعلمهه حتى نأمن شر الامريكان بس نتعلمهه حتى نعيش و نشتغل و منكدر نكون نفسنه بامريكا بدون لغة انكليزية. فهذا هو سبب تعلم اللغة مو مثل متكول حتى نأمن شر القوم. عمي اني بالعراق كنت احجي كل اللهجات العراقية من الشمال للجنوب و من الشرق للغرب و ما أمنت منهم و همه المفروض اهلي و ناسي و الدليل هاي اني كدامك طلعت من العراق بليلة سودة و جيت لامريكا و من وصلت هنا يله عرفت شنو معنى الانسان.
عمي لا تزعل من كلامي ترى هذا نقد بناء و الله يوفقك و يرزقك و ينطيك على كد نيتك
عيوني ابو الشباب نقدك وصل وكلامك معقول ولكن اقرا الكلام وركز بيه اولا اني جنت اعرف الرزق على الله بكلشي وبكل مكان ولكن من باب (( فذكر عسى الذكرى تنفع المومنين)) وكلامي كان للي متردد من الجيه لامريكا خاف ما يحصل شغل
بالنسبه للغه فهذا مو كلامي هذا حديث مروي عن رسول الله صلى الله عليه واله وسلم (( وايضا خليته من باب التذكير بانه اللغه مهمه جدا )) واني لا ازعل من نقدك ولا شي بس اعتقد انه ما وصلتك الفكره كامله (( انت تكول تعرف كل لهجات العراق )) كلامي جان بيه نوع من (( الحسجه)) اذا تعرف شنو معناها فالمفروض انه لكفتهه للسالفه من اول سطر تحياتي الك وبالموفقيه
شكرا جزيلا للاخ ابو عبد الله على هذه الملاحظات الحلوة والمفيدة وبصراحة اني هواية معجب بكتابات الاخ ابو عبد الله ومبروك على اكمالك سنة في امريكا ومبروك على تغير الصورة ولو هذيج الصورة جانت هواية اضحكني وكانت واقعية بس ايبين انت فعلا اتريد تنسى كل مئسات العراق وعلى كولتك لازم انذبهن بالزبالة
بس الاخوان سالوك عن نوع السيارة الافضل للشراء ومجاوبتهم ياريت اتحدد نوع السيارة وحجم المحرك والموديل والكلفة واشكد نكتب بالعقد مع تحياتي
اخي السياره كلمن وقناعته حاول تاخذ ساره كلين تايتل 4 سلندر وشويه جبيره اذا عند عائله اعتقد الكامري يحبوهه العراقيين ولو اني ما مقتنع بيهه لان تصليحهه عالي بس اني عندي جمسي 6 سلندر وماشيه والحمد لله
حبيبي ابو عبدالله التكساسي فد استفسار اني كنت مترجم ويه الامريكان وبنفس الوقت ميكانيكي لان اني اصلا فيتر وصلحتلهم مولدات عجزوا يصلحوهه مهندسيهم فشنو نوع العمل الي اكدر الكاه بتكساس مثل اكو شغل زين للفيتر وتحياتي للجميع
اني صارلي وية التي موبيل 11 شهر ولحد الان لا قصروا بالخدمة ولا باكوا مني دولار واحد وحتى خدمة الانترنت مفعلهة وادفع 10 دولارات اضافية لهالخدمة بالشهر وهذا للتوضيح للي يقرا الموضوع عن تجربتي ..
حبييب بغدادي خلي بالك انت تحجي انكليزي مضبوط ومراح يكدرون يفوتوك بدروب الهدن فيس اني قصدي عالجماعه الي ميحجون انكليزي والله يبوكوهم لو مدري شيسوون لان بشغلي واني مسولفلك عن شغلي شنو يوميه اقل شي 4 الى 5 مكالمات عن عراقيين وعرب ويا تي موبل القوائم مالتهم عابره 300 دولار بشهر واحد وهم على الفلكس بي الي انت تحجي عنه اشلون متدري من تجي تحجي ويا الشركه يكومون يطلعولهم سوالف بالعقد اتشيب شعر الراس
حبي الميعرف انكليزي مضبزوط ينباك ويا تي موبل اذا مو اليوم باجر وروح شوف العقد مالهم ابو سنتين على الانترنيت وشوف التفاصيل والله هجمان بيوت للي ميعرف اشديقرا
تحياتي ومو انت الي مقصود بالكلامم تحياتي القلبيه وخليك على اتصال حبييب
مؤسسة المركز الثقافي العراقي الامريكي في مدينة هيوستن تحاول جاهدة الوصل الى كل ابناء الجالية العراقية وبطرق مختلفة. و من خلالها نحاول ان نتواصل مع كل ابناء الجالية العراقية. متمنين ان لا ننسى احدً. هناك العديد من العراقيين قد وصلوا الى مدينة هيوستن والى ولاية تكساس خلال السنوات الاخيرة لكن ليس لدينا اتصال بهم
لذلك نحتاج لتوسيع شبكة الاتصال الحالية التي لدينا عبر الرسائل الالكترونية. وكبادرة للتواصل معكم، أرغب بدعوتكم لنشر هذه الرسالة بين أصدقائكم في مدينة هيوستن والمدن المجاورة راجياً ان تطلبوا منهم أن يرسلوا لي معلومات الاتصال بهم. أود أن أسال تعاطفكم بأن يرسل كل منكم لي معلومات اتصاله ايضا. أذ كما تلاحظون أما أنه لدينا الاسم وعنوان البريد الالكتروني فقط او في اغلب الاحيان عنوان البريد الالكتروني فقط وليس لدي الاسماء حتى
لذلك ارجو منكم ان ترسلوا الاسم الكامل ، وعنوان البريد الالكتروني، واذا رغبتكم رقم الهاتف، وماهو الاختصاص في مجال العمل. اذا رغبتم بارسال اي معلومات تعريفية اضافية فانه محل ترحيب
كما قد لاحظتم ان مؤسسة المركز الثقافي العراقي الامريكي في مدينة هيوستن يقوم ببعض الفعاليات بين فترة واخرى ونحتاج ان نقوم بايصال المعلومة الى الجميع بدون استثناء ولكل ابناء الجالية. كما انه لدينا العديد من البرامج التي نهدف الى القيام بها. وكلها في خدمة الجالية العراقية في هيوستن.
لطيف اهتمامكم بهذه الرسالة محل التقدير. الرجاء تقبل عالي التقدير والاحترام
هاي شبيكم عمو كلكم مأجرين بخمسين مدري شكد بالشهر!!!! مو هاي اكو بكل الولايات تلفونات الجهاز ينطوكياه ببلاش و وياه 200-250 دقيقة بلاش كل شهر و احدهه ينطي 69 دقيقة دولي بالشهر ورسائل بعدد الدقايق المجانية بس اذا تعبرهه لازم تعبي كارتات سعر الدقايق بيهه 15-20 سنت للدقيقة بس كون انت تثبت انه انت low income وهاي بان يكون عندك فود ستامبس او ميدك ايد او اي شي
وهذا الموبايل تشيله للemergencies وتفتح حساب بسكايب ب3 دولارات بالشهر تخابر بدون حدود على كل تلفونات امريكا الشمالية وهذا طبعا اخوية ايهم الله يحفظة علمني عليه لان اني كمش شمعرفني هههههههه وهذا تخلونه للمكالمات الطويلة ام العشر ساعات واللي هيه اصلا ما تسويهه من الشارع وانما من ترجع للبيت وبراحتك من الحاسبة للموبايلات او الارضية مالة الناس
وانتو بكيفكم بعد الفايخ شنسويله؟
والله عمو فيني الي يخليله تلفون مفتوح الدقايق ب 34 دولار ليل ونهار وكلشي وكلاشي مو فايخ بس اكول انت الله يسلمك تريد تقتصد وراح تطلع عليك البطانه اغلى من الوجهه وهسه تشوف
عمي ابو الموضوع شركه كركت هسه تغطي 50 ولايه رخيصه ولا عقد ولا دوخه راس وفاتورتك بالشهر 40 دولار ويا الضريبه واذا تريد تشيل المسجات ف 35 ويا الضريبه احسن واهون من باقي الشركات
نصيحه لوجه الله دير بالك من تي موبل لان حراميييييييه
اخي اني بهيوستن واكدلك اشد الناس حرصا على الاطفال هم المدارس الابتدائيه لكن التصرفات الفرديه بالمدارس الاعداديه المدرسه غير مسؤله عنها وبالصراحه اذا ولد وبنيه بالاعداديه عدهم علاقه غير صحيحه خارج المدرسه فالمدرسه ما تتدخل بهيج موضوع واكو حل لهاي المسائل وهي المدارس الخاصه ممكن تكون مكلفه في بعض الولايات لكن هي الحل الوحيد
يعني اشلون تريدين احلفلج من تجيبين رسيفر وصحن من ايدج للزبل لالن الموقع مال الاقمار العربيه غير موجود بامريكا ولو اي واحد يكولج يصير فاحتمالين طلو جذاب لو ميفتهم وبالحالتين انت خسرانه هسه الصحن ايصير او ميصير هو اهنا بعشرين دولاروالرسيفر راح يضل طابوكه لان ما يسحب كلشي
دكتور اعتقد كلام الاخ علي مضبوط لان انت من تقابل مو معناها راح ينطوك موعد سفر مباشره اتبع نصيحته لاخونا ابو حسين وصدكني اقل شي يرادلك 6 اشهر على موعد السفر وانبه انه الفيزا مالتك وحدهه بيه 3 اشهر من تاريخ الاصدار
السلام عليكم مرحبا اخوية ابو عبد الله اني محتاج منك اتوضحلي كيف استطيع ان اسحب معي امي واخي الى امريكا علما اني حاصل على فيزا وحاليا منتظر موعد سفر واني من جماعة ال SIV لاني اعرف انه بامكان جماعة ال SIV ان يسحبوا معهم اهلهم فا ارجو من جنابك ان توضحلي ذلك لانك قبلي قمت باجراء مثل هذه المعاملة حسب ما سمعت من اختي سرى ولك جزيل الشكر
اخوك امير البابلي
اخي قدملهم على معامله مال IOM ومشيها روتيني وهيه تجيك التعليمات
اخونا Fddd هذا الشيخ الي يمكم تعبااااااااااااان , يعني الله سبحانه بصريح العباره يحرو بتاتا اكل اللحم الغير مذبوح على الطريقه الاسلاميه (( للمسلمين)) راجع سوره الانعام وشف ذكر ((الميته)) وكل ما ذبح بغير تذكيه يعتبر بالاسلام ميته هذ ا الشيخ لو يمنا جان سحلو المسلمين الي هنا عيوني هذا الشيخ - شيخ محشي - مو شيخ جامع هههههههههههه
حبيبي ابو عبد الله اولا ايامك سعيدة و كل عام و انت بخير يا طيب الحمد لله على التوفيق ربي يزيدك ...
اشكرك على النصائح الي راح تبقى راسخة بالذهن ان شاء الله بس نقطة اني ما عرفت شنو هاي السيارة السالفج هل تقصد السيارات المصدومة و مصلحة ؟ و على سالفة السيارات احد الاصدقاء نصحني بدوج كلبر اذا وصلت الى امريكا ان شاء الله فشنو رأيك ؟
اسف طلعت يمكن رونك سايد بالموضوع اسف يا ورد
اي هيه نفس السيارات الي دا احجي عنها بس انت اوصل امريكا والسياره شغلتهه سهله
اخي العزيز ابو عبدالله الورده ، اولا عيدك مبارك ، يعيده الله عليك وعلى العائله الكريمه بالنجاح المستمر والتوفيق الدائم. حجيك كله حكمه، وتمسكك برب العالمين هو الذي سيسهل لك كل شئ في حياتك ويهديكم جميعا لكل ما فيه الخير والصلاح والنجاح ، الف مبروك عليك اخي حياتك الجديدة وجزيل الشكر والامتنان على نصائحك السديده وافتخر بك اخ عزيز في ارضك الجديده وهي كلها ارض الله الواسعه .
وكل عام وانت بخير اغاتي وبيك خير وممنون على الاطراء
الحياه بالمريكا يرادلها صبر وشده يالله تفرج عليكم ولا تكولون ماكو لان احنا بالعراق ما بنينا نفسنا بيوم وليله
استغلوا كل مهنه تعرفوهه وسووا رزمي لكل شغله تعرفوهه وكولوا احنا احسن الناس بالشغل حاولوا اتسوون شبكه علاقات اجتماعيه بينكم وبين الناس الي داير مدايركم لان كلشي اهنا يحتاجله واحد يعلمكم على دروب البلد والا مراح تصيرون ابد
ابتعدوا كل البعد عن الطرق الملتويه باستعمال الانظمه الموجوده لان انتوا وقعتوا على اتباع القوانين وهاي من العهود الملزمين بيهه انتوا امام الله
اخوان لا تنسوون تسوون عقد مع شركه كهرباء واول ما توصلون لان هاي بيهه فائده وراح تعرفون ليش بالمستقبل
حاولوا تبتعدون عن شركه تي موبل للاتصالات لان (( حراميه من الدرجه الاولى)) ولحد يحجيلي عن سالفته هسه بس انتضر وشوف تره تي موبل عدهم طرق غريبه لسرقه اموال الي ميحجون انكليزي (( ويبوكوك يبوكوك اذا مو اليوم باجر واذا مو باجر عكب باجر ))
اذا اشتريتوا اثاث وانتوا شساكنين بالولايات الجنوبيه حاولوا لا تشترون فراش ولا قنفات ولا اي كراسي (( مغلفه بالقماش)) مستعمله لان هاي اتصير مرتع للحشرات - اخذوا جديد لان حتى لو اغلى بس ارحملكم من الطبييب
اسالوا الي قبلكم عن المصارف الامريكيه وتعلموا منوا احسن مصرف وشلون تفتحون حساب وشلون الحساب بيه اجور وتبعات مثل السحب فوق الرصيد ومن هاي الاشياء
علطول من تريد تغير مكانك واذا انت ساكن بمجمع حاول تاخذ برائه ذمه منهم قبل لا تشيل لان هاي تفيدك بالسكن الجديد
اخواني اتمنى ان مكا اكون طولت عليكم وصدكوني هاي باختصار شديد عن الاشياء الي لازم تسووهه علمود تمشون على الطريق الصحيح والله يوفقكم اجمعين ويسهل اموركم ويفتحها بوجوهكم ويستر عليكم ويرزقكم احسن الرزق ويأمنكم ويجعلمن من عباده الصالحين
وكل عام وانتوا بالف الف خير وايامكم سعيده وعيد المبارك عليكم
الحمد لله الذي لا يحمد على شي سواه الحمد لله الذي رحمني بالخروج من العراق الى بلدي الثاني الحمد لله الذي جعلني مطمئنا في قلبي وفي عقلي الحمد لله على وجودي في الولايات المتحده (( سنه واسبوعين تقريبا))
تحقق الحلم وصلت امريكا غريبا العام الماضي في الاول من سبتمبر واليوم هو 12 سبتمبر 2010
زين خلال هاي السنه شنو الي صار . تعلمت ان اكون مثالا للاخلاص بالعمل والاجتهاد به لاعطي احسن الصفات عن المسلمين العراقيين في الولايات المتحده تعلمت بان النظام يمشي على الكل ولا فرق بين امريكي اصلي ولا مهاجر ان كنت تعلم ما تصنع تعلمت ان الله الرزاق وليس البشر ولم اضن بالله ولو طرفه عين باني ساحصل على عمل في اول يوم لانقطاع المساعدات في الاشهر الثلاثه الاولي تعلمت بان خير الزوجات هي المدبره الميسره والتي تكون في الغربه (( حزام ضهر مو سجينه خاصه)) والحمد لله على ما اعطاني ربي تعلمت ان الرزق من الله والتدبير من العبد (( تريد تعيش كريم الله ينطيك تريد تصير ذليل الله ينطيك ما تريد)) تعلمت بان الاشياء الرخيصه ليست بالضروره افضل شي لذوي الدخل المحدود تعلمت بانك اذا اردت ان تامن شر قوم (( فتعلم لغتهم))
الحمد لله اخواني اخواتي على اول سنه قضت في الولايات المتحده ورائيت بان الانسان انما يقوم بتدريب نفسه بنفسه على اي تقاليد وعلى اي اعراف يريد بان يقوم باخذ الجيد ويترك السيء منها وراء ضهره
هسه بالجلفي عيوني - احنا الحمد لله الله سبحانه انطانا فرصه ان نخلص مما جرى بالعراق الذي خرب على ايدي الحكام وجابنا لامريكا بعد ان كانت اشبه بالحلم - اوصيكم وصيه اخواني الي اجيتوا بالجديد احسن شي تسويه هو ان تشوفلك ابن حلال يساعدك بالتعلم على امريكا ويصير صاحبك ولا تكول سمسم اذا ما تلهم وتديرون بالكو من اي شخص يضل يجر بيك يمنه ويسره وهو لا فهم ولا علم بس نفخه عالفاضي لان جماعتنا بعدهم عايشين على هايالنفخه الجذابه مال العراق (( اني واني واني )) وكلشي ماكو بس هببياض شوفولكم منطقه زينه ويمهه مدارس علمود ولدكم ما ينخرطون بصداقات السوء خصوصا لابو المراهقين لان هذا شغلته انه يقوم بحمايه اولاده وبناته من اصحاب السوء وصدكوني اخوان لا تحسبوها كلشي بالفلوس احسبوها مستقبل وحاولوا تباوعون ليكدام ولا تخلون نضرتكم ضيقه بتحديد الامور لان اصحاب العوائل مسؤلين عن عوائلهم
امريكا اخوان حلوه وجبيره وواسعه فاذا الله ما وفقكم بمكان لا تنتضر شي ولا تخاف من التغيير اتحول لغير مدينه واتوكل على الله واذا ما توفقت اتحول لغير ولايه ولا تضل تندب وتعوي وبس تبجي على حضك الاكشر ولكل معضله اكو حل ولا تخلون الاعذار الواهيه تخليكم راضين بالي اهو اقل من حقك بالنسبه للمسلمين اخوان لا تاكلون لحم حرام على ابو (( سمي واكل)9 تره ماكو هيج بكه وكل مكان تلكي بي لحم حلال ومذبوح على الطريقه الاسلاميه )) وتره خلي بالكم هو دين مو طين ومثل ما باقي الاديان يفتخرون ويحافضون على دينهم انتم لازم تحافضون على دينكم وتخلون الله كدام عيونكم ولا توكلون اطفالكم حرام من باب (( قابل شاسوي ؟؟)) اخوني لا تشترون سياره عتيكه ابد وتضلون تصلحون بيهه وترجعون لي ورا (( اخذوا احسن سياره وحسب ميزانيتكم وحسب حجم العائله مالتكم ولا تستثقل من المبلغ (( على اقل تقدير حاول تقيس اسعار السيارات بغداد)) مو ولا تاخذون بس كامري لان الكامريات تصليحهه كلش غالي ولا تاخذون سالفج لان ما تنباع ولا تاخذون سياره ما بيهه تبريد ولا تاخذون سياره شلون ما جان لاوالف لا جيكوهه يم الميكانيكي الف مره وادفع 40 دولار فحص ولا تدفع 5000 دولار بلايا فحص على ابو اني ماخذ السياره من امريكي تره تنغشون لو تحطون روحكم بالسياره فانتبهوا لهاي السالفه
اخوان لا تسكن بمجمع بيه عراقيين هوايه لان سوالف العراقيين المريضه مال النفاق والدجل والغيبه والنميمه قائمه للاسف الشديد وعيشلك ويا 2 او 3 عوائل عراقيين خوش اوادم وحاول لا تكثر من جياتك لان حبييب الي كثر الجيات ملوه
من توصلون مطار امريكا ذبوا كل المشاكل الاجتماعيه التعبانه الي جايبيها من العراق بالزباله وادخلوا الى حياه جديده وكولوا (( يا الله يسير لي امري )) والله والله والله تنفتح والله ييسرها الك واسرع مما تتصور انصحكم و النصيحه مو استقلال من شخصكم الكريم باتباع الانضمه والقوانين وعلموا اطفالكم الصح ولا تعلموهم الكذب ولا تعلموهم الي احنا تعلمناه وره 91 وانت تعرفون قصدي (( اطفالكم امانه بركبتكم)) *السفرات تخلص والونسه تخلص والفيكات تخلص وما يبقى بحياتك غير الواقع الي راح تنصدم بيه شر صدمه اذا ما تعرف اتدبر امورك وامور اهلك بصوره صحيحه
حبيب اكو مكان اسمه فلي ماركت بشارع اسمه الهيل كرافت اذا تكلي وين ساكن اكلك اشلون تندله صاير قبل القدس اذا تجي من 59 ساوث وتطلع وست على هيل كرافت راح ايصير السوك على ايدك اليمنه او اذا تريد دزلي تلفونك على الخاص واني اخابرك اليوم وادليك
CANCELLED WITHOUT PREJUDICE معناها بالترجمه الرفض بدون مبرر لذكر الاسباب (( لعدم وجود الالزام لذلك)) انتهى اخي ستاننك الترجمه الحرفيه لا تنفع مع الحالات الخاصه بالهجره لانها تعتبر من التراجم القانونيه
أخي العزيز أبو عبد الله التكساسي العبارة تكتب على الفيزا CANCELLED WITHOUT PREJUDICE يعني الفيزا اصلا صدرت وموافق عليها لكن خلال فترة الاصدار وفترة التسليم قد يكون هناك خلل من قبل الشخص المُصدّر له الفيزا أو خلل من قبل السفارة التي اصدرت الفيزا وفي كلتا الحالتين تكتب العبارة اعلاه CANCELLED WITHOUT PREJUDICE ومعنهاها (الغيت) وليس (الرفض) تبقى يريدون يبلغون الشخص بسبب الالغاء او لا فهذا شي يتبع للسفارة ولو السفارة اصلا ذاكرين في حالة الالغاء او الرفض ممجبورين ينطون سبب يعني قصدي هاي العبارة حتى لو اسمك خطأ بالفيزا هم يكتبوها ويطلعولك فيزا جديدة
بارحتك عيوني واصلا اني زايده مني اصلا اصلحلك انت صح واني خطا وحقك عليه وبارك الله بيك طلب زغيرووني
زين بالنسبه لموضوع قيد 57 : هل يوجه الى جهه معينه ؟ مو شرط بس انتي الافضل تخليهم يعنونوه للترجمه بشارع الرشيد ومناك نقيب عمار هو يتكفل بالباقي هل يحتاجون صور؟ قيد الترجمه يحتاج صور نعم هل يجب انو تروح العائله كلهه؟ كلمن عنده جنسيه لازم تطلعوله قيد حتى الاطفال هل يكفي انو بس اترجمه لو لازم يصدق مدري منين؟ مثل ما كتلج مساله التصديق من وزاره الخارجيه زايد خير حتى تكون الوثيقه كامله
زين وموضوع عدم المحكوميه ..اني هم لازم اسوي واحد لو بس زوجي ؟ هل هوه ضروري لو اسوي تعهد خطي ويمشي الحال؟ لا يابه لا لازم تسوين واحد ويتصدق من الداخليه يم حديقه بيت طبره بالملجا يم المحاربين القدامى وبعدين تتصدق من الخارجيه واي واحد فوك ال 18 يسوي وحده
بالنسبه لمسألة زوجي ...فهو خدم عسكريه يوم 1/10/2001 وكملهه يوم 1/3/2003 ,سلم دفتر الخدمه مالته واجه للبيت وسوو حفله وهلاهل ..وره 20 يوم صارت الحرب ...
هسه هوه كلشي ماعنده يثبت انو خدم عسكريه هيجي حالة شنو يكتب ؟؟ خدم لو لا؟ اذا يكول اي فلازم يكون عنده شي يثبت , واذا كال لا ترهم؟ سؤال اخر, بالنسبه للتواقيع بكل فورم يعني كل شخص يملي يوقع باسمه ...زين الطفل اشون منو يوقعله واسم منو ينكتب؟ سؤال اخر , صورة القيد مال الولاده , المنو يوجه او يعنون؟ وهم لازم يصدق من الخارجيه؟
وبعد هوايه اسئله بس وحده وره الخ حته ماادوخ اكثر لان هسه راسي صاير طبل
واني اشكر كل من راح يفيدني بمعلوماته
مع الشكر
يكتب خادم عسكريه و يكتب بالفورمات كل الوحدات الي داوم بيهه وبعدين ويا الابلكيشن الاصلي يفتحله فد وورد دكمنت ويشرح بيهه قضيه الدفتر وكان الله يحب المحسنين لان انتوا مو اول ناس صار عدهم هايه الحاله
الطفل يوقع مكانه الاب ويكتب يم اسمه Custodian وبعدين الاسم
توجه لغرض الترجمه وهم الدائره مال النفوس تعرف اشتكتب بيهه واحسن تتصدق من الخارجيه وهايه اسهل مرحله بيهه
- مسألة للفورم 230 الجزء الاول والثاني ,اكو هوايه حقول اتحير من ضمنهه (اسماء المدارس) مثل ماتعرفون بالعراق دائما تتغير (مثلاً على عهدي كانت اسمهه ابتدائية القائد الضروره وهسه اسمهه ابتدائية الزاهراء ) بهيجي حالة شأكتب يا اسم ...
حيييييييييييييييل هذا الموضوع اشكد صارلهههههههههههه هههههههههه هسه العراقيين بالمجمعات الامريكيه عدهم بكل مجمع حلاق تقريبا وخوصا يمنا بهيوستن و الحلوه اندليت حلاق تايلندي يمنا بفوندرن يزينك بس 4 دولارات يعني نفس حلاليق بغداد
اخي بهايه الحاله لا تفكر بفلوس الرجعه فقط\ فكر بقرض السفر الي راح توصل بيه لامريكا لان هذا دين عليك من الحكومه الامريكيه وهذا اهم من اي شي ثاني
يعني صعبه جدا اذ ما تسدد هذا الدين وبعدين اكو منضمات انسانيه ممكن تساعدك بهاي القضيه ولكن بالرجعه فقط ويبقى دين او (( قرض السفر )) قائم بذمتك والي اذا رجعت للعراق وما سددته مراح تكدر تدخل امريكا مره ثانيه ابد
اخي صاحب الموضوع اني احييك على هدفك انبيل والفكره الانبل ولكن للاسف الي ما كدر يحققه امير المومنين علي ابن اب طالب عليه السلام في حياته والي ما كدر يسوي اي دين نزل بالعراق والي ما كدر اي حاكم عراقي ان يدنوا منه ولوا بشيء بسيط ما اعتقد سطور بالمنتدى راح تكدر اتحققه جمع العراقيين على التاخي شي مستحيل \ وهناك امثله كثيره جدا حصلتلي بالمهجر بس ما الها مجال اهنا حاليا
انا اشكركم جدا على المرور و الردود و امبين عليكم ناس طيبين.
الاخ ( احمد صلاح الدين ) ... كلامك صحيح و مضبوط ... لكن مو بهالسهوله تطلع لغير بلد حتى تاخذ جنسيته الجديده ... المشكله مو مشكلة الجنسيه .. المشكلة مشكلة العمل ... تره هيه المشكله الرئيسيه ... يعني اذا تحصل عمل ... شكد متريد الواحد يبقه .. لان الهدف مضمون.
الاخت ( المسافره ) ... كلامج ايظا صحيح ... بس شلون يعني انروح بس ناكل و انام .... الانسان اذا ما عنده عمل ايناسبه ... ميكدر يستمر. و شكرا الج.
الاخ ( ابو ساره ) ... الوالد طبعا بعده بالعراق ... مو اني ذكرت انه متردد من السفر الى امريكا ... و انتهت الفيزا و هو ما سافر ... بقه بالعراق ... و هو اكيد ايريد يطلع لكن احتمالية عدم الحصول على عمل متردد منها .... لذا اني اريد فد توضيح لكيفيه الحصول على عمل هناك ... هل توجد استراتيجيه معينه في امريكا للمهاجرين العراقيين للحصول على عمل ... علما ان والدي شخص مثقف و يعرف ثلاث لغات و دارس و فاهم و عنده شهاده.
استفساري الاخر ... هل ممكن ان يجدد تلك التاشيره ( SIV ) التي حصل عليها مسبقا في حال قرر السفر الى امريكا ... علما انها انتهت منذ منتصف عام 2008.
و ربي يحفظكم على التواصل ويانا .... متقصرون.
اخوكم: المهندس العراقي
اخي الفيزا ما تجدد ابد لازم يقدم المعامله من البدايه وهو وحضه لو يقبلون بيه لو لا والاحتمال الثاني ارجح لان هو رفض السفر على برنامج الهجره الخاصه والي مبدئيا ينص على انه المتقدم لازم يكون مهدد بالعراق مو تطلعله فيزا وميروح والله اعلم بالغيب
الف الف مبروك اخي هيثم الكفائي وويارب سفر سعيد وسهل و يجعلها عليك بلد الخير ويفتحها بوجهك انت والطيبين انت تعرف انه اني ما اشارك هوايه بمواضيع التبريكات بس انت صدك تستاهل لان مناضل من العتك تحياتي الك ولكل كفائي وسلاما بكل خطوه من جنوب العراق الي دلاص تكساس مو تنسى تخابرني من توصل
اني جاوبت الموضوع قبل من جنت بالعراق وهسه راح اجاوب 1. نضام الطرق الي بهيوستن ايخبل الواحد وكلش احب السياقه على الطرق السريعه اخوان فد شي خرافي والله
2. احب السيارات مالتهم اموت على دين السيارات الامريكيه الي برخص التراب مقارنة باسعار العراق
3. الانسان محترم ومحد اله علاقه بالثاني بس بالشده الكل توكف وياك حتى لو غريب (( وهاي بيهه قصه ويايه شخصيا بس مو مكانهه هسه لان طويله ))
4.مهما كان دخلك الشهري تكدر اتعيش بيه وانت بكيفك اذا تريد اتعيش فخفخه او تريد الستر والامان المالي لعائلتك وهذا شي خاص بيك
5. تجيك الفرصه وانت متدري بيهه وتكلبلك الحاله 180 درجه
6. ابنك بالمدرسه (( محصن)) بكل انواع التحصينات المعنويه والتعليميه مو مثل العراق
7. اشياء هوايه حلوه بس ما لها مجال هسه
اكثر شي اكرهه بامريكا هو البيروقراطيه المبطنه مال الموضفين الحكوميين ونفس الخريط مال موضفين العراق بالضبط وكل المعاملات شلعن كلب وروح تعال باجر بس الفرق ماكو احد يكلك ورقلي امشيلك المعامله (( لان يخافون من القانون)) بالمناسبه معضم الموضفين من اصول غير امريكيه يمنه بهيوستن
تكساس بشكل عام جوها قريب على العراق يعني حار بالصيف وبارد بالشتاء الكهرباء نوعا ما غاليه بس مو مقارنه ببقيه الولايات لان راح اتكون من ارخص الولايات بعد مشيكان المدينه الي تسال عنها هي بشمال تكساس وهيه مدينه نوعا ما صحراويه المناخ مثا بغداد بالضبط ((بس قبل الحرب )) المساعدات بيهه مثل بقيه مدن تكساس
السلام عليكم اخواني واخواتي هاي مجموعه ارقام لكنائس ومؤسسات للمساعدات الماليه الطارئه في حاله انه اي شخص بطل من الشغل وما عنده يدفع ايجار الصراحه ما عندي اي تفاصيل غير اسماءهم وارقام التلفونات وان شاء الله ما تحتاجوهن وما تمرون بضيم وضيق تحياتي للجميع بالموفقيه
West Houston assistance Ministries 7139779942 My brother's care 2814989933 Harrison County Social Services 7136967900 Wesley Community center 7132238131 Willa Avenue Baptist Church 7137477101 catholic charities 8666495861 طبعا المؤسسات خاصه بمدينه هيوستن فقط والرقم الاخير هو لكنيسه وليس منضمه الكاثوليك جارتي المعروفه واخيرا اذا احتاجيتوا لاي معلومه عن اي شي باي مجال خلوا ابالكم رقم التلفون الي هو 211 وهذا مفتاح المعلومات عن اي شي تريده
الى كل الاخوه والاخوات في عين كاوه والي اعترضوا على موضوع المراسله اخوان خلوا ابالكم الاشياء الاتيه 1 انه الامريكان مو اغبياء علمود يتهمون شخص بسيئات غيره واذا واحد غلك فالشر مراح يعم على الباقين (( مو مثل حكوماتنا الموقره)) 2 لازم تحجون ولازم تكولون لان هذولي مرات يستجيبون لهيج حالات والا وين راحت حريه الراي 3 وحتى لو هم مسوين فضل علينه خلوا ابالكم الموضفين مالتهم مو هم الي مسوين فضل وانما الكونغرس الامريكي والموضفين ديستلمون كومه فلوس حتى يقومون بشغلهم مو مبلوشي فالفضل لله وحده وبعدين اكلكم شنو هاي مو قوانين دوليه لو بس امر يكا شرعة قانون اللجوء ؟؟ اخوان هاي قضيه اكبر من امريكا ولا تتوهمون بانه هم الي مسوين فضل علينا بهذا الشي اشويه راجعوا القوانين الدوليه 4 الاهم في هذا الموضوع هو مضمون الكيس اعتقد انتوا ما افتهمتوال فكره صفاء هو ديحجي على حالات صارلهه سنتين اقل او اكثر وهاي بحاله تهديد وضغط فالمفروض لو يجي قبول وتسريع للمعامله لو يكلولنا ماكو سفر حتى الواحد ايشوف دربه يعني الي مقدم صارله 5 اشهر مثل الي صارله سنتين وماخله شي ما عاده مرتين مثل الفحص الطبي والبصمات وغيرها ؟؟؟؟؟؟؟؟؟؟؟؟؟؟؟؟؟؟؟؟؟؟؟
اخوان لا تسكتون عن حقكم وكملوا المشوار وهذا شي اختياري مثل ما كال ابو الصوف
اخي ابو الفوارس اني حصلت شغل عن طريق بنيه فريقيه اسمهه رحمه حسين عرفتني بشخص اخر الله يرضى عنه سهلي امر الشغل بالشركه الحاليه والله يوفقه دنيا واخره ابد ما تركني الى حد الان اني اشتغلت عن طريق العرف !!
يعني صديقي عندي سؤال ومو تغلس ابشرفك انت مسوي موضوع وكاعد تتغزل بهاي الحاته وعمي ابو الحسن يريد يرجع من ماليزا من وراك ادري متكلي هاي شبيكمو خبلتنا يمعود بهذا العنوان مال موضوعك بدله رحمه لعيون الحاته بدله وسميه دفعت فلوس الفحص والموضفه جانت حاته بيت الله
رحمة الله على روحه الي ضحى بحياته علمود ايجيب لكمه خبز ما بيه دم عراقي علمود ايسرطن بيهه هيج ابن عاق لا حول ولا قوه الا بالله
والله اكو مترجمين اشرف وانبل من اسياد اسياد الذين حرضوا هذا الابن على قتل ابوه والله يا عمي ابو الحسن والموضوع يطول انقتل شريكي بالعمل الله يرحمه اسمه احمد (( المليشيات مال هذولي جيش المهدي)) اخذوا من البيت والله نعال احمد يسواهم ويسوا عشايرهم للي قتلوه قمه بالاخلاق والورع والنفس الطيبه والكرم طيب المعشر حلو الكلام جيد بالنصيحه (( عبقري باللغه الانكليزيه)) متميز بالدراسه وكفوا بكل شي صادق وما ينافق ولا اله علاقه باي بشر يوميه من ينام اسمعه يكول ياربي سامحني لان اني اسامح كل شخص اساء الي من قريب او بعيد العالم تنام الفجر هو يوقت الساعه مو علمود يكعد للشغل بس علمود يكعد يصلي راح بليله وحده بايد جبانه كحيانه من واحد زعطوط وذنبه انه جان مترجم وياما وياما مساعد ناس ومخلصهم من مصايب الجيش الامريكي اووووووووووووووووففففففففففف والله يدمى القلب لسماع هاي الاخبار
عمي ابو محمود يمكن اني ما كلتلك عالخير عالمقابلة وارجو ان تقبلهه مني هسه اني مقابلتي بهالكم يوم الجاية واول ما ارجع راح اكتب تفاصيلهه هنا بالمناسبة اكو مخرجة امريكية دتسوي فلم ببغداد وصارلي فترة يمهه وهرتني هري مقابلات وشغل وناوية تصورني بيوم المقابلة وبيوم السفر بس لا تكولوووووووووون
اكو فد سؤال مهم اللي يقابل هالايام ينطوه اي indication او اي تلميح عن شكد راح ينتضر الفيزا لو ما عنده غير الانتضار القلق؟؟؟ يعني معقولة الشخص اللي يقابله ما اله اي دور بتحديد موعد الفيزا؟؟ لو اله دور بس ما يكول حتى لو نحاول وياه؟؟
زين حسب خبرتكم شكد نسبة الناس اللي تطول فيزتهم اقل من اسبوع ورة المقابلة وشكد نسبة اللي تطول شهور؟؟؟
ان شاء الله تتوفق بالمقابله واعتقد الي استلموا فيزا باسبوع عددهم قليل جدا بالنسبه للشخص الي راح يقابلك بالتاكيد اله كل التاثير بس مراح يكلك اشكد اتطول بس ينطيك تلميح (( اذا ما خابرناك وره اسبوعين انت اتصل بينا على الايميل الموجود بالورقه اني بالنسبه الي انتضرت شهرين ياله استلمت الفيزا
للشاعر احمد الدليمي (ابن الانبار) تجرأ كثيرا في نسخ حروف القصيدة وابتعد كل البعد عن المسار الذي سار عليه بقية الشعراء في الهروب من الواقع المريرالذي نمر به واتخذ مسارا منفردا في نقل الصورة الحقيقية للمأساة الحقيقية التي نمر بها نعم الصوره الحقيقه التي لم ينقلها احد خوفا من الظلام الذي اجتاحنا وخيم على قلوبنا وعقولنا
اترككم مع الجرح مع النزف مع الالم مع الواقع العراقي المرير واتمنى ان اكون مخطئا وارجوكم كل من يقرأ هذه القصيدة ان ينشرها -------------------------------------------- مل مني القلم ومن القلم مليت عمت عينه قلمنه الما نفع شِعره
هذا اكيد واحد من الجدد الي ديدخلون ويسوون مشاكل بالمنتدى واكيد اكيد من جماعه دع شيبك يسفر (( المرفوض)) هع هع المهم اخويه ابو الصوف الولد خرج ولم يعد وبالمناسبه هو اصلا ما جان بامريكا لان دزيتله تلفوني يمكن 4 مرات ويكلي ما عندي تلفون اتصور بامريكا وماعنده تلفون !!
اههههههههههههههههههههههه يابا عوفني الله يخليييييييييك لك عوفنييييي داد الله ينطيك الصحه والعافيه عوفنييييييييي آآآآةةةةةةةةةةةةةةة الاب لك اصعد عاد مو شلعت كلبي هالكمبيوتر ليل نهار اصعااااااااااااااااااااااااااااد مو كتلتني كتل
يعني مع احترامي لرايك تتصور انه انت سويت انجاز من ما تعلمت انكليزي هاي غريبه مو هيج يعني بقيه القوميات تتعارك حتى تتعلم انكليزي انت جاي تكل للاعضاء سوو شي مو قانوني وادفعوا رشوه للطبييب وبعدين لا تتعلمون انت ارجوك ارجوك بس انتبه لحجيك هل انت تتكلم بالمنطق . يعني انت سويت انجاز هسه زين اذا مراح تتعلم انكليزي هسه شوكت تريد تتعلم لا حول ولا قوه الا بالله بس اكول الله يسهل امرك
اخي نفس المساعدات الي حجوا عليهه الاعضاء هوايه بالنسبه للاعزب او المتزوج او ابو العائله البرنامجين الرئيسيه هي ماجنك كرانت او الار سي اي واثنينهم ايجار 4 اشهر ويخلولك مصرف اعتقد جان 50 دولار اسبوعيا للفرد قبل الفود ستامبز وبالنسبه للويلكم موني هي ما تتعدى 1100 ولا تقل عن 900 وحسب المنظمه الي تتعامل وياها وحسب الولايه الي انت بيها يعني ولايات الساحل الشرقي ينطوكياها كلها وزياده ولايات الوسط مثل تكساس حسب المنضمه وهم متاخذ اقل من ال 900 دولار وبالساحل الغربي تاخذها كلها كامله مكمله تحياتي
اخويه الغالي ابو اسينات الورد انت اصبت عين الصواب وازيدك من الشعر بيت انه العراق لا راح يصير براسه ولا براس شعبه خير مدام الحكام عدلين (( يعني ماكو مستقبل مو بس حاضر)) بارك الله بيك وبكلبك الطيب وتسلم على المرور